cyanic-selkie/wikianc huggingface dataset:
Clifford Dupont
Grunnet dårlig helse trakk Dupont seg som president i 1975. Han døde i 1978.
Michael Specter
Michael Specter (født 1955) er en amerikansk forfatter og journalist som skriver for magasinet The New Yorker, noe han har gjort siden 1998. Han skriver hovedsakelig om vitenskap, teknologi og globale helsespørsmål.
Brasiliansk jiu-jitsu
Teknikk
En av hovedforskjellene på BJJ og judo er at BJJ har betydelig større vekt på bakkekamp (ne-waza).
Kongedømmet Sicilia
Fram til 1282 ble kongedømmet også omtalt som regnum Apuliae et Siciliae, da det var et opprør, kjent som Den sicilianske vesper mot det angevinske styret, og dette opprøret fjernet Karl av Anjous styre på øya Sicilia. På fastlandet klarte imidlertid angevinene å holde kontrollen, og dette ble etter hvert til Kongedømmet Napoli, etter hovedstaden. Øya ble da et eget kongedømme, under aragonesisk styre.
Det spanske Sicilia
Da dronning Maria og kong Martin I døde barnløse, overtok Martins far Martin I av Aragón, herredømmet over Sicilia, men kongenavnet Martin II, og den sicilianske kronen kom i personalunion med den aragónesiske kronen. Kongen ble etter dette representert på Sicilia gjennom en visekonge.
Savoia, Habsburg og Bourbon
Ved freden i Utrecht i 1713 etter den spanske arvefølgekrigen, ble det bestemt at den spanske tronen skulle miste kongedømmer Sicilia til Savoia og kongedømmet Napoli til Habsburg. Dette avsluttet personalunionen De to sicilier.
Stora Lulevatten
Stora Lulevatten befinner seg i de to kommunene Jokkmokk og Gällivare.
UNSCOB
Komitéen skulle bestå av to representanter for hvert av landene i Sikkerhetsrådet, men Sovjetunionen og Polen ønsket ikke å delta. Den fikk således medlemmer fra Australia, Brasil, Frankrike, Kina, Mexico, Nederland, Pakistan, Storbritannia og USA.
UNSCOB oppnevnte observatørgrupper, som totalt talte omkring 40 personer. Disse skulle overvåke situasjonen i Hellas og i nabolandene. Aktiviteten ble begrenset av at nabolandene nektet observatørene adgang til sine territorier. Observasjonsaktiviteten ble derfor konsentrert til gresk side av grensen, der UNSCOB etablerte sju baser. Disse ble lagt til Alexandroupolis, Florina, Ioannina, Kavala, Kastoria, Kozani, Thessaloniki. Observatørene hadde også tilgang til fly. Militærobservatørene var i aktivitet ved fronten og foretok avhør av tilfangetagne opprørssoldater for å belyse spørsmålet om støtte fra nabolandene.
Ynglingesagaen
Bakgrunn
Ynglingesagaen bygger blant annet på kvadet Ynglingatal. Det ble ifølge tradisjonen forfattet av den norske skalden Tjodolv den kvinværske. Kvadet inneholder korte beretninger om ynglingeættens konger. Kvadets alder er omstridt. Dateringer fra så tidlig som slutten av 800-tallet til så sent som 1200 har vært argumentert for, siden dette er omstridt. Kvadet skal være diktet til den ellers ukjente Ragnvald Heidumhære og handler om hans angivelige forfedre, tretti ledd tilbake. I Ynglingesaga utbroderer Snorre hendelsene og personene omtalt i kvadet, og skaper en saga utfra kvadets opplysninger. Snorre skriver i fortalen til Heimskringla at «Vi har nå først skrevet om ynglingenes liv etter Tjodolvs utsagn, og så lagt til noe etter frode menns fortellinger». Hvem disse frode (kloke) mennene var, skriver han ikke eksplisitt om her, men senere i fortalen nevner han blant andre Are Frode, Odd Kollsson, Torgeir Avrådskoll og Hall Torarinsson. Vi kan trolig også regne med at Snorre selv har diktet etter egne forestillinger.
Innhold
Videre forteller Snorre om Odins ekspansjon fra Asia og til Europa mens han sloss mot romernes høvdinger. Han reiste gjennom Gardarike og til Saksland, før han kom til ei øy han kalte Odinsøy; nå Odense. Deretter tok han seg bosted ved Sigtuna. Deretter kan vi lese om Odins mange kunnskaper om både trolldom og idretter, og Snorre gir ham her også æren for å være opphavsmann til skaldekunsten.
Bjørnespinnere
Levevis
I underfamilien Arctiinae er ofte bakvingene sterkt farget i røde og orange farger. Ved fare eller dersom bjørnespinneren føler seg truet, viser den ofte bakvingene noe som virker som en advarsel for byttedyr. Fargesignalet redder ofte bjørnespinneren fra å bli spist.
Peugeot 405
Produksjon og markeder
405 var den siste Peugeot-modellen som ble solgt i USA før selskapet trakk seg ut i 1991.
No Sleep ’till Bedtime
No Sleep 'till Bedtime er et konsertalbum av det canadiske heavy metal-bandet Strapping Young Lad. Det ble spilt inn på konserter i Melbourne Australia 12. - 13. oktober 1997, og de sporene som finnes på platen er de eneste som ble spilt inn, fordi tapen tok slutt! Tittelen er en hyllest til Motörhead's konsertalbum No Sleep 'til Hammersmith.
Markløft
Tyngste markløft gjort av nordmenn
Følgende nordmenn har løftet 325 kg eller mer i utstyrsfri markløft (per 7. oktober 2016):
Vikingarock
Vikingarock har blitt benyttet av enkelte undergrunnsband for å promotere nasjonalisme ved å blande romantiske vikingtemaer med nasjonalisme i tekstene. Tidlig på 1990-tallet debuterte de svenske vikingrockebandene Völund Smed og Odins Änglar med plateutgivelser hos Ragnarock Records (drevet av ny-nazisten Erik Blücher).
Eksterne lenker
Vikingarock
Arado SD I
Arado Ar SD I var et tysk jagerfly.
Eksterne lenker
Arado Ar 64
Fysikk
Beslektede emner
Akustikk – Astronomi – Agrofysikk – Bilteknologi – Biofysikk – Elektronikk – Fysikalsk kjemi – Ingeniørvitenskap – Geofysikk – Kjemisk fysikk – Kvantekjemi – Kvanteinformatikk – Materialteknikk – Matematisk fysikk – Medisinsk fysikk – Numerisk fysikk –  Økonomisk fysikk
Feliks Jusupov
Han ble forvist på grunn av mordet til sør i Russland, men ble satt fri av den provisoriske regjering i 1917. Ved den russiske revolusjonen lykkes det Feliks og Irina å unnslippe via Krim til England. De levde etter dette et kosmopolitisk liv i blant annet Frankrike og USA.
Pälli-demningen
Pälli-demningen  er en demning med et vannkraftverk i elva Oulujoki, Finland. Dette anlegget har en totalt installert effekt på 51 MW, stod ferdig utbygd i 1953.
Floyd Patterson
Han tapte på nytt sin verdensmestertittel den 25. september 1962 til Sonny Liston på knockout i første runde, og i returkampen mot Sonny Liston ti måneder senere 22. juli 1963 var han sjanseløs og ble på nytt slått ut i første runde, men denne gangen varte kampen 6 sekunder lenger.
Tross flere forsøk klarte aldri Patterson å vinne VM-tittelen for tredje gang. Men Floyd fortsatte å bokse. Han møtte blant andre Eddie Machen, George Chuvalo, Jerry Quarry (to ganger), Oscar Bonavena og Jimmy Ellis. Hans siste kamp var et andre møte mot Muhammad Ali i 1972. Ali vant matchen, som ikke var noen VM-tittelkamp, på knockout i sjuende runde. Selv om han tapte de fleste av disse kampene, kan det godt sies at hans beste prestasjoner kom etter at han hadde vært verdensmester.
Floyd Pattersons statistikk som profesjonell bokser; 55 vunnet, hvorav 40 på knockout, 8 tap og en uavgjort.
Utanen-demningen
Utanen-demningen er en demning med et vannkraftverk i elva Oulujoki, Finland. Dette anlegget har en totalt installert effekt på 58 MW, stod ferdig utbygd i 1957.
Chuck Norris
Bakgrunn
Carlos Ray Norris sluttet seg til United States Air Force i 1958 og ble sendt til Osan Air Base i Sør-Korea. Det var ved denne basen Norris fikk kallenavnet Chuck og begynte sin kampsporttrening.
Karriere
Norris etablerte foreningen Fighting Arts Federation i 1990. Som en betydelig del av hans filantropiske bidrag til samfunnet, ble denne organisasjonen dannet for å utvikle selvtillit og fokus på utsatte barn som en taktikk for å holde dem borte fra narkotika ved å trene dem i kampsport. Den 1. juli 2000, ble Norris presentert med en Lifetime Achievement Award av World Karate Union Hall of Fame.
Annams drageorden
Insignier
Ordenstegnet for Annams drageorden består av en oval stjerne med åtte grupper av tagger. Stjernen er i sølv for riddere, i gull for høyere grader. Midtmedaljongen er oval og har keiser Dong Khanhs navn innskrevet med kinesiske tegn i gull på blå emalje. Navnet er omgitt av ornamenter. Medaljongen er omgitt av en bord i rød emalje. Ordenstegnet er opphengt i båndet i en krone og over denne en drage i grønn emalje med røde detaljer.
Nuojua-demningen
Nuojua-demningen er en demning med et vannkraftverk i elva Oulujoki, Finland. Dette anlegget har en totalt installert effekt på 81 MW, stod ferdig utbygd i 1954.
Tonje Glimmerdal
Tonje Glimmerdal er ei barnebok av den norske forfatteren Maria Parr, utgitt på Samlaget i 2009, og illustrert av Åshild Irgens. Boka vant Brageprisen, Nynorsk barnelitteraturpris, Teskjekjerringprisen og Kritikerprisen da den utkom, og ble av avisen Die Zeit kåret til 2010s beste barnebok i Tyskland. Det er Parrs andre bok, etter Vaffelhjarte (2005).
Vansbro kommune
Historie
Nås ble omtalt i skriftlige kilder i 1479, Järna og Äppelbo i 1417. Äppelbo var på 1690-tallet setet for Västerdal regiment.
Våpenskjoldet viser på blå bunn tegnet for jern, en øks som symboliserer treindustrien og et sverd.
Syntominae
Utseende
Mange av de voksne (imago) bjørnespinnere i gruppen Syntominae, har fargerikt og tydelig kropp og vingemønster. Men det finnes spinkle arter uten særlige farger. Vingene har farger i brunt eller svart, med lyse flekker i gult eller nesten hvitt. Vingene holdes taklagt bakover kroppen i hvile.
Robert Altman
Han var gift tre ganger og hadde fem barn. Altmans sønn, Mike Altman, skrev teksten til Johnny Mandels kjenningsmelodi til MASH, «Suicide Is Painless», da han var 14 år. På grunn av tekstens innhold ble bare en instrumental benyttet i den senere TV-serien M*A*S*H som gikk over 11 år fra og med 1972.
Illinois’ flagg
Delstatsseglet er preget av USAs nasjonalsymboler og domineres av en ørn som holder et flagginspirert skjold med tretten hvite stjerner mot blå bakgrunn og striper i rødt og hvitt. Ørnen er en hvithodet amerikansk havørn (Haliaeetus leucocephalus), i seg selv et nasjonalsymbol. Den holder et bånd med mottoet State Sovereignty, National Union. Ørnen hviler på en klippe som står i et prærielandskap. Emblemet inneholder også en soloppgang, et symbol på den løfterike framtiden. På klippen er årstallene 1818 og 1868 skrevet. Disse viser til året Illinois fikk status av delstat og til året delstatsseglet ble offisielt vedtatt.
Madagaskars sentralbank
Madagaskars sentralbank (gassisk: Banky Foiben'i Madagasikara, fransk: Banque Centrale de Madagascar) er sentralbanken på Madagaskar. Hovedkontoret ligger i hovedstaden Antananarivo.
Vasja Bajc
Hans beste resultat i verdenscupen var en femteplass fra Planica i 1980.
Under VM i laghopping 1984 i Engelberg deltok han på det jugoslaviske laget som kom på femteplass, plassen foran Norges lag. De tre andre på Jugoslavias lag var Thomas Dolar, Miran Tepeš og Primoz Ulaga.
Ronald Ridenhour
Ridenhour hadde ikke selv vært innblandet i massakren, men fikk vite om den av en venn. Han samlet inn vitnesmål fra soldater som hadde vært med på operasjonen. Etter å ha returnert til USA skrev han rundt 30 brev til forskjellige kongressmedlemmer og tjenestemenn ved Pentagon med beskrivelse av drapene på sivile i My Lai. To kongressmedlemmer kontaktet forsvaret og en undersøkelseskommisjon ble nedsatt.
Sitatrett
Hensikten med bestemmelsen
Sitatretten har sin lovbakgrunn i allmennhetens behov og hensynet til en fri samfunnsdebatt, og sitatretten er ansett som en selvstendig og helt selvfølgelig rettighet. I likhet med de øvrige «lånereglene» i åndsverkloven er sitatretten basert på like selvstendig grunnlag som opphavsmannens rettigheter. Dette innebærer at man ved fortolkningen av § 22 må stille seg nøytral i interessekonflikten mellom opphavsmannen og den siterende part.
Eksterne lenker
Zitat
Bourton (Dorset)
Dette sognet er det som ligger lengst nord i Dorset, og ved folketellingen i 2011 hadde landsbyen og sognet en befolkning på 822 innbyggere. Bourton er den mest folkerike landsbyen i valgdistriktet som kalles Bourton & District. Hele valgdistriktet utgjorde i 2011 en befolkning på 1 905 innbyggere. Valgdistriktet strekker seg til landsbyen Silton og deretter sør til landsbyene Buckhorn Weston og Kington Magna.
Sasuke Uchiha
Sharingan
Sasuke har, som noen få andre i Uchiha-klanen, en øyeteknikk kalt Sharingan. Det er kun de i Uchiha klanen som kan ha denne typen kraft, bortsett fra Kakashi Hatake og Danzo, Kakashi fikk sin sharingan av Obito Uchiha som 13 åring. Denne kraften har som kjennetegn at man får røde øyne, med en eller opp til tre kommalignende virvler rundt pupilen. Hvor mange "kommaer" man har, kommer an på ferdighetene innenfor denne typen kraft. Sasuke utvikler også senere i historien Mangekyo Sharingan.
Status
Sasuke er også veldig populær blant jentene og hans største beundrer er kanskje Ino og lagkameraten(del 1) Sakura Haruno, men han virker fullstendig uinteressert i jentenes kjærlighet til ham og ser kun på det som kun veldig irriterende, noe jentene tydeligvis ikke ser ut til å ha forstått.
La Muela vannkraftverk
(Cortes) La Muela vannkraftverk, eller bare La Muela (Cortes) I – II, sistnevnte utbyggingstrinn også tidvis kalt Bombeo pumpekraftverk, er et spansk vannkraftverk i elva Júcar med en installert produksjonskapasitet på 910 MW, ferdigstilt i 1989. Anlegget utvides til 1 762 MW og dette skal være ferdig utbygd i 2012. Det ligger i provinsen Valencia, i kommunen Cortes Pallas.
Marshalløyene
Republikken Marshalløyene er en øystat i Stillehavet, nord for Nauru og Kiribati, øst for Mikronesiaføderasjonen og syd for Wake Island. Beregnet folkemengde i 2013 var 54,200.
Namsos lufthavn
Namsos lufthavn (IATA: OSY, ICAO: ENNM) eies og drives av Avinor.
Melodi Grand Prix 1969
Sendingen
NRK fikk tilsendt 418 bidrag, og en tremannsjury valgte ut fem av dem til finalen. Juryen besto av musikerne Carsten Klouman, Terje Rypdal og Egil Kapstad. I tillegg hadde NRK invitert de tidligere vinnerkomponistene til å bidra med låter. Fem av dem sendte inn, og dermed stilte ti melodier i finalen, det høyeste antall til da.
Carolyn Chute
Carolyn Chute (født 14. juni 1947) er en amerikansk forfatter fra Maine. Hun ga ut sin første og mest kjente bok i 1985, The Beans of Egypt, Maine. Den ble filmatisert i 1994.
Melodi Grand Prix 1969
Seier og tap
Sangen «Oj, oj, oj, så glad jeg skal bli» endte sist i Madrid og fikk bare 1 stemme – fra Sverige. Dette var Norges andre sisteplass i konkurransen. Kirsti Sparboe selv mente sisteplassen var en felles-europeisk protest mot den omstridte norske selfangsten.
Hendelser
Dette året var første gang Norge stilte med korister i Eurovision Song Contest. Tidligere hadde Norges artister stått alene på scenen, uten støtte fra et bakgrunnskor.
Andreas Altermark
Andreas Altermark (født 25. januar 1981) er en nordnorsk teaterregissør med base i Bodø. Altermark har blant annet regissert Steigen Sagaspill i 2007. Altermark har regissert filmer, blant annet EFAN 2005 og Mot Slaktevekt 2009 (med blant andre Nils Ole Oftebro), begge skrevet av Geir Magne Pedersen. Andreas Altermark eier også en del av et filmselskap, Morrdi Produksjon AS.
VHS
Opprinnelse
I 1974 startet Japan sin egen standardiseringskrig. Ministry of International Trade and Industry (MITI) forsøkte å presse den japanske videoindustrien til å standardisere til bare ett format for å hindre at forbrukerne ble forvirret over å ha flere standarder for video på markedet. Senere på året hadde Sony en funksjonell prototype på sitt Betamax-format, og var veldig nær å slippe et ferdig produkt. Med denne prototypen forsøkte Sony å overbevise MITI til å adoptere Betamax som standarden, og å la Sony lisensiere teknologien til andre produsenter.
JVC mente at en åpen standard ville være best for forbrukeren, da å dele formatet mellom produsentene uten å måtte lisensiere formatet ville være bedre for forbrukeren. For å hindre at MITI adopterte Betamax som standarden gjorde JVC et forsøk på å få andre selskaper til å akseptere VHS, og motarbeidet dermed Sony og MITI. Det var en stor fordel å ha Matsushita med på laget, siden Matsushita var Japans største elektronikkprodusent på den tiden. JVC overbeviste Matsushita til å støtte VHS-formatet, fordi Matsushita var redd for at Sony kunne bli markedsledende, samt at Betamax bare kunne ta opp en time med video. Matsushitas støtte overbeviste Mitsubishi og Sharp til å støtte VHS-standarden. Sonys utgivelse av sin første Betamax til det japanske markedet i 1975 satte større press på MITI for å akseptere Sonys forslag til standard. Men samarbeidet mellom JVC, Matsushita, Mitsubishi og Sharp var mye sterkere, og MITI avsluttet arbeidet for å etablere en industristandard.
Hi-Fi Audio System
Rundt 1984 introduserte JVC Hi-Fi lyd til VHS, i respons til Beta Hi-Fi. Både VHS Hi-Fi og Betamax Hi-Fi leverte flat, full frekvensrespons (20 Hz til 20 kHz), utmerket 70 dB støynivå, dynamisk bredde på 90 dB og kanalseparasjon på mer enn 70 dB. VHS Hi-Fi lyd oppnås ved bruk av audio frequency modulation(AFM), hvor hver av de to kanalene (venstre og høyre) lagres på en frekvensmodulert bærebølge, og blir integrert i videosignalet. For å unngå interferens fra videobærebølgen, benytter VHS sin implementasjon av AFM en form for magnetisk lagring kalt dybdemultipleksing. Det modulerte lydsignalet blir først lagret under luminansbærebølgen (under 1.6 Mhz). Deretter sletter videohodet og lagrer videosignalet på samme sted på båndet, men videosignalets høyere midtfrekvens fører til en grunnere magnetisering av båndet, slik at både videosignalet og restene av AFM lydsignalet kan eksistere samtidig på båndet. Ved avspilling henter VHS HiFi frem lydsignalet ved å trekke fra lydhodets signal (som inneholder AFM-signalet med et svakt bilde av videosignalet) fra videohodets signal (som bare inneholder videosignalet), og demodulerer deretter høyre og venstre lydkanal fra deres respektive bærefrekvenser. Resultatet av den komplekse prosessen var et lydsignal med utmerket kvalitet som ikke ble påvirket av endringer i båndhastigheten. Siden JVC hadde tatt seg bryet med å sørge for at VHS Hi-Fi var bakoverkompatibelt med vanlige VHS-spillere, utga studioene flesteparten av sine filmer til hjemmevideomarkedet med Hi-Fi lydspor i tillegg til det lineære lydsporet.
Sven Nordin
Samarbeid med Thalia Teater
I 1995 startet et mangeårig samarbeid med Thalia Teater på Chateau Neuf i Oslo, hvor Nordin skulle ha hovedroller i en lang rekke farser og musikalsuksesser. I 1995 hadde farsen Rett i lomma premiere, hvor han bl.a. spilte med Mot i brøstet-kollega Nils Vogt. Oppsetningen gikk i flere sesonger før den ble filmet og sendt på fjernsyn. I 1997 ledet han an i farsen Penga eller livet, igjen med Nils Vogt. Også denne forestillingen gikk et helt år. I 1999 og 2000 var han Joe/Josephine, en mann i dameklær, i musikalen Sugar. I februar 2000 var det nypremiere på Elling og Kjell Bjarne, som skulle gå våren og sommeren det året. Høsten 2000 ble innledet med en ny farsesuksess og samarbeid med Nils Vogt og Hege Schøyen i På ville veier, som gikk hele vinteren og våren 2001. Høsten 2001 var det premiere på enmannsforestillingen Hulemannen, som kastet et skrått og humoristisk blikk på mannsrollen. Monologen ble en veldig publikumssuksess, og har gått landet over for utsolgte hus i mange år senere. Høsten 2002 hadde den norske versjonen av I blanke messingen premiere. Forestillingen fikk strålende kritikker, og gikk over ett år i Oslo og landet rundt. Våren 2004 var det ny runde med Hulemannen. Høsten 2004 og våren 2005 ble Elling og Kjell Bjarne nyoppsatt. Høsten 2007 spilte han gentlemansvindleren Lawrence i musikalsuksessen Svindlere med stil, som ble Thalia Teaters siste oppsetning på Chateau Neuf.
Eidssund
Eidssund er ei bygd i Stavanger kommune i Rogaland. Den ligger lengst sørvest på øya Ombo og har navn etter Eidssundet, som ligger mellom Eidsholmen og Ombo. Stedet har ferje- og hurtigbåtanløp flere ganger daglig, blant annet til Nedstrand, Helgøy, Halsnøya og Judaberg på Finnøy. Stedet har også butikk, skole, barnehage og grendehus.
Partido Comunista de España
Det første kommunistpartiet i Spania ble dannet 15. april 1920, og sprang ut av ungdomsorganisasjonen til sosialistpartiet PSOE. 13. april 1921 dannet så en fløy i PSOE med sympatier til Komintern enda et kommunistparti. Den 14. november 1921 ble så PCE dannet ved at de to kommunistpartiene gikk sammen, og det forente partiet ble værende medlem i Komintern. Partiet led mye av forfølging under diktaturet til general Miguel Primo de Rivera (1923–1930). Under folkefrontregjeringen og den spanske borgerkrigen 1936–1939 hadde PCE stor innvirkning etter hvert som regjeringen ble avhengig av sovjetisk våpenhjelp.
Ungdomsorganisasjonen til PCE er Unión de Juventudes Comunistas de España (Forbundet av kommunistisk ungdom i Spania). PCE gir ut avisen Mundo Obrero (Arbeider-verden).
Lavspinnere
Navnet
Navnet lavspinner, kommer av artenes næringsplante, som ofte er lav. De tilhører bjørnespinnerne som har fått sitt navn fra larvene som har ganske lange hår på kroppen. Mange av artene har brune og svarte hår, og derfor er sammenligningen med bjørner, ikke helt uforståelig.
Systematisk inndeling
Listen er ufullstendig. Alle norske arter er med, samt noen andre.
Nådeløse menn
I hovedrollene finner vi Clint Eastwood, Gene Hackman, Morgan Freeman, Richard Harris, Jaimz Woolvett, Saul Rubinek og Frances Fisher.
Jens
Jens er et dansk og frisisk mannsnavn, som er dannet av det greske navnet Johannes, «Gud er nådig». Navnet er Danmarks mest brukte mannsnavn, og er også svært vanlig på Grønland og Færøyene. Det er dokumentert i Danmark-Norge siden 1300-tallet.
Utbredelse
Jens har navnedag 24. juni i Finland, 24. september i Norge og 29. mars i Sverige.
Kjente personer med navnet
Personene i listen er ordnet kronologisk etter fødselsår.
Gjertine Johnsen
Gjertine Johnsen forble i Kina, men var hjemme i Norge en periode frem til 1902. Da kom hun tilbake til Laohekou, og ble i Kina til 1911.
Musikk fra Man
Musikk fra Man reflekterer at øya Man i Irskesjøen er en liten nasjon mellom Storbritannia og Irland, men har likevel en rik og variert kultur som gjenspeiler landets eget språk og kultur, men også dets historiske røtter i keltisk og norrøn kultur, foruten øyas nære beliggenhet til større naboland som Irland, Skottland, England og Wales.
Andre musikere som har spilt album er Emma Christian (Ta'n Dooid Çheet – Beneath the Twilight), (sang, harpe og blokkfløyte), og harpisten og produsenten Charles Guard (Avenging and Bright), også administrator ved Manx Heritage Foundation. Mange av lenkene på Internett som handler om musikk fra Man har sin opprinnelse i Cliff McGanns banebrytende artikkel fra 1996, skjønt om enn noe utdatert i dag, Traditional Music on the Isle of Man.
1900-tallet
Selv om vestgallerimusikk fortsatte inn på 1950-tallet ble instrumentalmusikk en fast del av alle kirkeseremonier på Man. I løpet av den siste halvdelen av 1900-tallet begynte den manske kirkemusikk-tradisjonen å dale betraktelig, og innvandring fra England og andre steder førte til interesse for andre musikkstiler på øya. Fra 1970-tallet, særlig forbindelse med at den siste som naturlig snakket mansk døde i 1974, førte til at mansk musikk fikk en kraftig framstøt, og med det også mansk folkemusikk. Manx Heritage Foundation har i dag en dedikert gruppe mennesker som arbeider med utviklingen av mansk musikk og i samarbeid med øyas undervisningsdepartement med den hensikt å fremme både mansk musikk generelt og manskspråklig musikk i særdeleshet. Dette innebærer mansk musikk og dans i lokalmiljøet, og utgivelser av CD-er med musikkgrupper, soloister, og mansk-gæliske kor.
Fossil
Fossiler i Norge
Blant de flotteste fossilene man har funnet i Norge er en godt bevart, cirka 428 millioner år gammel og cirka 70 cm lang sjøskorpion (Eurypterida) fra downtonsk sandstein, funnet på Rudstangen i Hole på Ringerike i 1910. Den fikk det vitenskapelige navnet Mixopterus kiaeri og er således oppkalt etter professor Johan Kiær som fant den.
Vitenskapsåret 1852
Vitenskapsåret 1852 er en oversikt over hendelser, prisvinnere, fødte og avdøde personer med tilknytning til vitenskap i 1852.
Pusleblom
Rødlistevurdering
Vurderingsperioden er på 10 år. Arten er en spesialist på brakkvass-strandeng og på grunne, grusete søkk i strandberg med veksling mellom oversvømmelse og uttørking. Den forekommer også på ferskvass-strand og i elveoser. Funnfrekvens for herbariebelegg mellom 1995 og 2015 var på 12,1%, mot normalt ca. 20%, og dette antyder en viss tilbakegang. I et tilfeldig utvalg på 41 strandenger i Østfold ble pusleblom bare funnet i 3 (Evju et al. 2014).
Pusleblom er ganske vidt utbredt i Europa og både i Nord- og Sør-Amerika. De norske forekomstene er på nordgrensa i Europa.
Melodi Grand Prix 1978
Sendingen
De åtte finalistene ble akkompagnert av et 33-mannsorkester, spesielt sammensatt for anledningen, og under ledelse av Carsten Klouman.
Hendelser
Også dette året skulle Jahn Teigen sette et sterkt preg på Melodi Grand Prix. Tross splitthopp og store solbriller ble det ikke et eneste poeng i den internasjonale finalen 22. april. Dette var Norges femte sisteplass, og første gang et bidrag fikk 0 poeng med dagens poengsystem, innført i 1975. Sisteplassen skapte overraskende nok en enorm oppmerksomhet omkring «Mil etter mil», som føk rett opp på VG-lista etter finalen. Der ble sangen liggende i hele 20 uker, hvorav fem strake uker på førsteplassen. Aldri hadde en norsk vinner blitt en så stor salgssuksess. Teigen fulgte raskt opp med albumet This Year's Loser, som også ble en stor suksess – hele 16 uker på albumlista. Jahn Teigen vakte også stor oppmerksomhet i utlandet i etterkant av Eurovision Song Contest.
Finalen gikk av stabelen på ettermiddagen 18. mars og ble sendt i opptak samme kveld. Dette var vanlig på 1970-tallet, for at «artistene og melodiene ikke skal lide under eventuelle tekniske svikt».
Misjonærstilling
Toscanere kaller den englestillingen og noen arbergrupper kaller den slangestillingen.
Council on Foreign Relations
Arbeidsmetoder
Organisasjonen bringer sammen ledere fra finans, industri, militæret, akademia og det politiske liv for å utvikle USAs utenrikspolitikk. Ifølge CFRs egne nettsider skal organisasjonen være en ressurs som hjelper ledere til bedre å forstå verden og de utenrikspolitiske valgene som USA og andre land står fremfor. Organisasjonen må ses som elitistisk. Hoveddelen av organisasjonens møter og debatter er forbeholdt CFRs medlemmer, og innholdet er ikke ment for offentligheten. Publikasjonene er heller ikke primært rettet mot offentligheten, selv om en del av disse er offentlig tilgjengelig. En stor del av organisasjonens publikasjoner blir også hemmelighetsstemplet og sirkulert i USAs departementer, eller de er forbeholdt CFRs medlemmer. Heller enn å påvirke opinionen direkte søker organisasjonen å gjøre dette gjennom å bidra til å forme konsensus blant dens ledere.
Knockout
Teknisk knockout
En variant av KO er «teknisk knockout» (TKO). TKO vil som regel si at en av utøverne må trekke seg fra en kamp på grunn av skader eller hendelser som er tilført underveis og som enten lege, dommer eller utøverens trener anser som for farlige for helsen til at utøveren kan fortsette kampen.
Naruto Uzumaki
Evner og ferdigheter
Rasengan, en kule av konsentrert chakra, er teknikken som har blitt Narutos «varemerke». Når han utfører teknikken, benytter Naruto seg av skyggekloner, en Naruto som gir av sin chakra, mens de andre spinner den til formen av en ball. Naruto bruker klonene for enkelhets skyld, mens andre figurer utfører teknikken med kun en hånd. Selv om den er destruktiv i seg selv, istand til å knuse alt den kommer i kontakt med, skapte Minato, Rasengan med det mål for øyet å smelte den sammen med sitt eget chakra-element. Han var ikke istand til å fullføre teknikken før han døde, men i ettertid har Naruto fortsatt sin fars arbeide. Ved gjentatt trening sammen med sine skyggekloner, har Naruto klart å fusjonere Rasengan med sin egen «vind-chakra». Dette har resultert i utviklingen av Wind Release: Spiraling Shuriken (風遁・螺旋手裏剣, Fūton: Rasenshuriken), som skader cellene til det en treffer. Selv om teknikken er veldig effektiv i å beseire motstandere, blir hånden som utfører teknikken også skadet. Skulle Naruto fortsette å bruke teknikken, vil han tilslutt ikke kunne utføre noen teknikker. Naruto har også lært sage teknikk, og gått i fotsporene til sin mester(Jiraya). Hans ferdigheter som en Ninja er nå mye høyere enn en jonin.
Hinton St. Mary
Hinton St. Mary er en landsby og verdslig sogn i grevskapet Dorset i sørlige England. Den ligger ved en lav kalksteinsrygg ved elven Stour, omkring halvannen kilometer fra Sturminster Newton. Landsbyen er innenfor det administrative distriktet North Dorset. I 2001 hadde sognet 97 husholdninger og en befolkning på 221 innbyggere. I 2013 er befolkningen i sognet og landsbyen beregnet til 260 innbyggere.
Miguel Primo de Rivera
Bakgrunn
Miguel Primo de Rivera tilhørte en formuende aristokratfamilie. Som ung offiser utmerket han seg under felttoget på Cuba og på Filippinene i 1890-årene. I 1902 slo han ned et anarkistisk opprør i Barcelona.
Statsleder
Primo de Rivera hadde en visjon om at de politiske urolighetene i landet ville roe seg ned hvis alle bare kunne forenes i ett eneste parti. Han grunnla følgelig Unión Patriótica (Det patriotiske forbund) i sin egen regjeringsperiode. Selv om dette partiet aldri ble betydningsfullt, klarte han imidlertid å få slutt på urolighetene for en tid, noe som blant annet innebar at han lot representanter for arbeiderklassen delta i regjeringen. UGTs generalsekretær Francisco Largo Caballero ble utnevnt til minister med oppdraget å løse tvister mellom arbeidere og arbeidsgivere. Han klarte også å slå ned det marokkanske opprøret, ledet av Abd el-Krim, noe som gjorde ham populær.
Núath
I J.R.R. Tolkiens fiktive verden Midgard er Núath et tredekket område i den nordre delen av Beleriand. Det grenset i vest til fjellene som lå nordvest i vest Beleriand sør for Ered Wethrin, og i øst støtte den på Eithel Ivrin, kilden til elva Narog. Også elva Ginglith begynte i denne skogen.
Liste over vinnere av Konstruktørmesterskapet i Formel 1
Konstruktørmesterskapet i Formel 1 (World Constructors' Championship (WCC)) blir utdelt av FIA til den konstruktøren som har scoret flest poeng i en sesong. Konstruktørmesterskapet ble først utdelt i, til Vanwall. Regjerende mester er Mercedes, som vant mesterskapet i.
MP40
Bakgrunn
Maskinpistolen MP40 ble ofte feilaktig kalt Schmeisser etter våpen-konstruktøren Hugo Schmeisser, selv om denne mannen faktisk ikke konstruerte MP40, men hjalp til med varianten MP41. MP41 henter elementer fra MP28 og MP40. Hugo Schmeisser produserte magasinene til MP40, og navnet ble stemplet på disse, en annen mulig årsak til det misvisende kallenavnet. Hovedkonstruktøren til MP40, og forgjengeren MP38, var imidlertid Heinrich Vollmer.
Ossauskoski-demningen
Ossauskoski-demningen er en demning med et vannkraftverk i elva Kemijoki, Finland. Dette anlegget har en totalt installert effekt på 124 MW, ble påbegynt i 1961 og stod ferdig utbygd i 1965. Kraftverket er eid av Kemijoki Oy og Pohjolan Voima Oy.
Ashley Crow
Skuespillerkarriere
Crows gjesteroller inkluderer Probe, Law & Order, Champs, Alle elsker Raymond, Nip/Tuck og Dragnet, før hun fikk en gjentagende rolle i superheltserien Heroes, der hun spiller "Sandra Bennet", konen til "Noah Bennet", spilt av Jack Coleman.
Adrar (provins)
Provinsen Adrar (arabisk: ولاية أدرار) er en av Algeries 48 provinser. Administrasjonssenteret er Adrar.
Slevdalsvannet
Fugleliv
Det er registrert 230 fuglearter og 11 underarter her. Det er også trekkområde og overvintringslokalitet for vannrikse og myrrikse, som er sårbare arter i norsk fuglebestand. Slevedalsvannet er kjent for at her finner man svært sjeldne fugler. I området hekker skjeggmeis. Her kan man også møte mange sangere, for eksempel kjerrsanger, rørsanger, sivsanger, myrsanger og gresshoppesanger.
Astrid Løken
Astrid Løken vokste opp i Oslo. Hun tok sin utdannelse ved Universitetet i Oslo, der hun avla sin cand.real.-eksamen under andre verdenskrig (i 1941 ). Som entomolog var hun tilsluttet miljøet i Bergen, hvor hun bodde. Da hun gikk av med pensjon i 1979 flyttet hun tilbake til Oslo.
Motstandsbevegelsen
I likhet med den andre kvinnen i XUs ledelse, nestlederen Anne-Sofie Østvedt, ønsket Løken å glemme arbeidet hun utførte under krigen og hun konsentrerte seg om sin biologiske forskning. Det tok nærmere 50 år før hun snakket om krigsinnsatsen og hun ga noen få intervjuer til sin død i 2008.
Kåre Valebrokk
Tilbake til journalistikken
I 1979 spurte Valebrokk sin tidligere kollega Per Norvik, som da var VG-journalist, «Tror du det er noen fremtid for meg i norsk presse?». Han fikk da tilbud om å skrive for Verdens Gang. Han valgte å være frilanser framfor å bli fast ansatt journalist, slik at han i tillegg kunne skrive for alle de tre økonomitidsskriftene på 1980-tallet, Kapital, Farmand og Økonomisk Rapport. I VG skrev han om bolig- og aksjemarkedet, samt ukentlige børskommentarer. I sin tid hos VG avslørte frilanseren Valebrokk uforferdet en skattesak der VGs hovedeier senere ble dømt.
Øvrig skribentvirksomhet
Kåre Valebrokk var fra 2001 til 2012 fast skribent av kommentarartikler til søndagsutgavene i Aftenposten og tilknyttet ukebrevet Mandag Morgen som utviklingsredaktør. Han var svært produktiv som kommentarskribent, og i tillegg skrev han anmeldelser av (særlig) historisk faglitteratur samt reisereportasjer og markedskommentarer. Han skrev også om sine hobbyinteresser jakt og motor.
Et av Valebrokks sitater er ''«En dyktig journalist skal lukte pils etter lunsj. Det ligger ofte en god nyhet gjemt i en halvliter.»'' Dette siktet til at han ønsket at journalistene var mest mulig ute blant kildene og ikke murte seg inne på kontoret.
Blåhval
Beskrivelse
Blåhvalen har en strømlinjeformet kropp og er mørk gråblå i fargen (skinnet fra havet gjør den mer blå enn den egentlig er), men kan ha spragler. Av og til kan også blåhvalen få et gulaktig skjær i fargen, noe som skyldes kiselalger som vokser på kroppen. Som hos andre bardehvaler er hodet stort, men ikke like dominerende som hos noen av slektningene. På undersiden av hodet og bakover mot brystregionen har den mellom 55 og 88 strupefurer. I munnen har den 540-790 sorte barder som blir inntil 1 meter lange og henger ned fra overkjeven i to rader. Bardene er bakoverbøyde og ender omkring 50 cm lenger bak i munnen enn utgangspunktet. Langt bak på ryggen sitter en, i forhold til kroppsstørrelsen, ubetydelig ryggfinne, ca. 30–40 cm høy. Ryggfinnen blir bare synlig et kort øyeblikk når hvalen ruller framover i havoverflaten for å dykke.
Grunnkretser i Ringerike kommune
Grunnkretser i Ringerike kommune er delområder og grunnkretser som seksjonerer Ringerike kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Blåhval
Trusler
Selv om blåhvalen er fredet via internasjonale avtaler er det fortsatt menneskeskapte påvirkninger som kan skade bestanden. Den største utfordringer er kollisjon med store lasteskip, og det har vært flere kollisjoner mellom blåhval og skip i både farvann utenfor USA, i Sør-Amerika, og i Asia. Kollisjonene kan i verste fall være direkte dødelige for blåhvalen. Det er primært shippingindustrien som er en trussel mot blåhvalen, og det er ikke registrert problemer med kollisjoner hos kommersielle fiskeskip. Blåhvalen blir trolig også påvirket av lydforurensning fra skipstrafikk , og seismiske undersøkelser hvor det brukes ulike lydbaserte metoder for å søke etter olje, naturgass og andre forekomster på havbunnen. Lydforurensningen har vist seg blåhvalen unngikk å dykke dypt for å søke etter næring, men det er usikkerhet rundt hvor alvorlig forurensningen er for hvalen.
Porttipahta-demningen
Porttipahta-demningen er en demning med et vannkraftverk i elva Kitinen, ei nordlig sideelv til Kemijoki i Lappland, nordlige Finland. Dette anlegget har en totalt installert effekt på 35 MW, ble påbegynt i 1979 og stod ferdig utbygd i 1981. Kraftverket er eid av Kemijoki Oy og Pohjolan Voima Oy.
Solrock
Solrock har en rund kropp av stein, med gule steinstråler ut fra. I midten av kroppen har den mønstre som kan se ut som øyne. Solrock har telepatiske krefter, og svever i lufta.
Dagens Nyheter (Harstad)
De to første numrene gikk under navnet Dagens Nyt. Avisen ble trykket i Aas & Søn fra og med nummer 1 til nummer 37, som utkom 6. oktober 1928. Deretter ble avisen trykket i Frihetens trykkeri i Svolvær fra og med nummer 38 (13. oktober 1928) til og med nummer 43 (24. november 1928). Avisen ble igjen trykket i Aas & Søn fra og med nummer 44 (1. desember 1928) og frem til siste nummer av avisen utkom.
Solrock
Solrock blei først oppdaga i Meteor Falls i Hoenn-regionen, et sted hvor som hadde blitt truffet av flere meteorer, sammen med Lunatone, en Pokémon med form som en måne. Det sies at Solrock kommer fra rommet. Noen trur den kommer fra sola. Solrock får sin kraft ved å absorbere sollys, og på solskinnsdager kan grupper av Solrocker stille seg opp mot sola for å absorbere sollys. Solrock kan, som Venusaur, slippe ut denne energien i form av en konsentrert stråle i kamp. Den kan bruke sine telepatiske krefter til å lese tankene til motstanderen. Ved å rotere kroppen sin kan den avgi en intens hete.
Puranaene
Puranene omfatter utførlige framstillinger av hinduisk mytologi så vel som historie, geografi og kosmologi (blant annet om kjerningen av melkehavet). Viktige puranaer forteller om universets historie fra dets første opprinnelse til dets siste slutt. Andre er beretninger om helter og gudeskikkelsers historie og gjerninger. Vismannen Vyasa, som også er fortelleren i Mahabharata, skal ifølge tradisjonen ha samlet puranaene, men puranaene er svært forskjellige i stil  og innhold og antas av religionshistorikere å ha blitt utformet i ulike deler av India over en svært lang tidsperiode. De eldste nedskrevne versjonene som er kjent stammer fra Gupta-tiden (ca. 280-550), og mange inneholder referanser til kjente historiske skikkelser og begivenheter. Det meste av tekstene er skrevet mellom år 400 og år 1000, men en god del er også yngre enn dette.
Hans Peterson
Hans Peterson (1922–2022) var en svensk barnebokforfatter som skrev om lag 250 bøker : lettlestbøker, barneromaner, billedbøker og historiske romaner for ungdom.
Mallorca
Mallorca (fra latin insula maior «stor øy») er en av øyene i øygruppen Balearene som ligger i Middelhavet like utenfor kysten av Spania. Hovedstaden på øya er Palma, som også er hovedstad i regionen Balearene. Øya ligger rundt 170 km fra Barcelona på fastlandet. Den har en befolkning på 861,430 (2016).
A Change of Seasons
Tittelsporets tekster er skrevet av Mike Portnoy, og omhandler hans mors død. Dette er også Dream Theaters første offisielle utgivelse med Derek Sherinian på keyboard.
Odd Bang-Hansen
Familie
Han giftet seg med legen Liss Aas Bang-Hansen (1907–2002) i 1936. Barna deres er filmanmelder Pål Bang-Hansen, regissør Kjetil Bang-Hansen, og datter og filmstudent Synne Bang-Hansen. De var bosatt i den kulturradikale enklaven Husebyskogen, i Husebygrenda borettslag som oppstod fra diskusjoner blant internerte lærere i Finnmark i 1942. Bosatt i nr 18c fikk Bang-Hansen naboer som August Lange, Hans Vogt, Trygve Bull, Torolf Elster og Kjell Kviberg.
Regnbueørret
Sportsfiske og oppdrett
Regnbueørreten er populær blant sportsfiskere. Fisken finnes i en rekke vassdrag, tilsiktet eller ikke. Spredning har i mange tilfeller skjedd utilsiktet fra lokale oppdrettsanlegg.
Faråni
For det meste er derfor det gamle elveløpet tomt for vann, det sildrer bare en liten bekk i elveleiet, som består av glatt fjell med store jettegryter. Vannet blir godt oppvarmet på varme sommerdager, og Faråni har vært et populært utfartsområde for lokalbefolkningen. På grunn av fare for tilbakeslag fra kraftverket og påfølgende flom er det ikke sikkert, og det har vært dødsulykke ved bading i området.
Motorsykkelhjelm
Motorsykkelhjelm er en type hodebeskyttelse som brukes av motorsykkelførere, passasjerer og førere av andre kjøretøy hvor man sitter ubeskyttet, som ATVer og mopeder.
Matarakoski-demningen
Matarakoski-demningen er en demning med et vannkraftverk i elva Kitinen, ei nordlig sideelv til Kemijoki i Lappland, nordlige Finland. Dette anlegget har en totalt installert effekt på 11 MW, ble påbegynt i 1993 og stod ferdig utbygd i 1995. Kraftverket er eid av Kemijoki Oy og Pohjolan Voima Oy.
Bekkerøye
Utbredelse
I Norsk svarteliste 2007 var bekkerøye vurdert til høy risiko. Arten er nå i tilbakegang i Norge, og i Norsk svarteliste 2012 og Fremmedartslista 2018 er den kategorisert i gruppen lav risiko.
Vitenskapsåret 1871
Dødsfall
oppfinner av regnemaskiner ||align=center|79 ||align=center|1791 ||
Blackmail (film, 1929)
Blackmail er en britisk thriller-film fra 1929 regissert av Alfred Hitchcock. Hovedrollene spilles av Anny Ondra, John Longden og Cyril Ritchard. Filmen er basert på et skuespill med samme tittel skrevet av Charles Bennett.
Ål (fisk)
Ål (Anguilla anguilla) er en katadrom fisk i ålefamilien med slangelignende kropp og glatt, tykk hud. Den gyter i saltvann (Sargassohavet) og vokser opp i ferskvann. Arten forekommer i fersk- og brakkvann over hele Europa og Nord-Afrika. I norske farvann finnes den også i saltvann utenom gytevandringene, og tendensen til å oppholde seg i brakk- og saltvann øker med breddegraden. Hunnen kan bli opptil 1,5 m lang, mens hannen sjelden blir lenger enn 0,5 m.
Rødlistevurdering
Det internasjonale havforskningsrådet (ICES) vurderer status av europeisk ål fortsatt som kritisk (ICES 2020). Den siste rekrutteringen av glassål i indeksområde "Nordsjøen" var 0,5 % (foreløpig) i 2020 og 1,4 % i 2019 sammenlignet med det i 1960–1979. “Andre steder i Europa” var indeksen 6,5 % (foreløpig) i 2020 og 5,6 % i 2019. Statistiske analyser av tidsseriene fra 1980 til 2020 viser at rekruttering av glassål forblir på et veldig lavt nivå, og at økningen som ble sett og rapportert i rødlistevurderingen 2015 dessverre var liten og forbigående. ICES anbefaler som en føre-var tilnærming at alle menneskeskapte påvirkninger som kan føre til redusert overlevelse og utvandring av blankål holdes så lav som mulig.
Frederik II videregående skole
Skolen har litt mer enn 1200 elever, og tilbyr utdanningsprogrammene studiespesialisering, idrettsfag og service og samferdsel. I tillegg tilbyr skolen et innføringsår for minoritetsspråklige og en egen IB-linje, (International Baccalaureate), et internasjonalt to-årig utdanningsprogram som erstatter de to siste årene (vg2 og vg3) på studiespesialisering.
Ninjask
Ninjask minner om en sangsikade. De er et insekt, med røde øyne, og store vinger. De kan fly så fort at de er veldig vanskelige å se. Når den i tillegg lager tydelige lyder, fikk dette folk til å tru at den var en usynlig pokémon i tidligere tider. En Ninjask som ikke blir trent skikkelig, vil nekte å adlyde treneren sin og lage høge lyder. Derfor sies det at det er denne pokémonen som tester ferdighetene til treneren. Ninjask er også veldig glad i plantesaft.
Skitt Fiske Lillesand
I forbindelse med utbygging av den nye 4 felts motorveien (E-18) gjennom store deler av Kaldvellområdet og over Kaldvellelva, har foreningen også bidratt med konstant overvåking av både pH i elva og pH-målinger av både sulfidholdige og ikke sulfidholdige avrenninger.
Grå ospetannspinner
Utseende
En middelsstor (vingespenn 40 – 55 mm), kraftig, grå spinner med avlange vinger. Forvingen har en «tann» av skjell ved bakkanten. Antennene hos hannen er fjærformede og omtrent halvparten så lange som forvingen, hos hunnen trådformede og rundt en tredjedel av forvingens lengde. Brystet er kledt med lange, mørkegrå hår og har en mer eller mindre tydelig, klokkefromet tegning på ryggen. Bakkroppen er sylindrisk og ensfarget grå. Forvingen er oval uten noen markerte hjørner, grå med to – tre utydelige, lyse tverrstriper. Den er relativt tynt kledt med skjell og litt gjennomsiktig, og har en «tann» av skjell som stikker bakover litt innenfor midten av bakkanten. Denne stikker opp på ryggsiden når sommerfuglen sitter i hvilestilling. Bakvingen er grå med et utydelig, lyst tverrbånd, litt mørkere ved bakkanten. Larven er 40 – 45 mm lang når den er fullt utvokst. Den kan variere i farge fra lyst grå til svartgrå, ofte med et rosa skjær. Den blir mørkere ettersom den vokser. Den har markerte, spisse pukler på ryggen av femte, sjette og ellevte (nestsiste) kroppsledd. Den har også en hvit sidestripe nede på sidene i den bakerste halvdelen, og de to bakerste kroppsleddene er gjerne rødlige på farge. Hodet er gulbrunt med svarte flekker. Som andre Notodonta-arter sitter den gjerne med kroppen i S-form, med hodet og bakenden hevet fra underlaget.
Mehamn lufthavn
Fasiliteter
Flyplassen har et lite terminalbygg som har et integrert kontrolltårn og en flyoppstillingplass for Dash 8-100 fly. Passasjerterminalen har kapasitet til å håndtere 70 passasjerer i timen. Rullebanen er asfaltert, måler 970 x 30 meter og har retningen 17–35, der begge retninger har 880 meter for avgang. Terrenget sør for rullebanen er bratt og hindrer fremtidige utvidelser av rullebanen og begrenser vekten på flyene som skal lande der. Flyplassen ligger ca. 2 km sørvest for Mehamn sentrum og har parkeringsplasser, drosjeholdeplass og bilutleie. Mehamn lufthavn er den nordligste flyplassen i kontinental-Europa.
Sverre Grette
Sverre Grette (født 31. mai 1888 i Kristiania, død 25. januar 1959) var en norsk jurist og høyesterettsjustitiarius.
Shedinja
Shedinja er en Pokémon fra Pokémonserien, som eies av Nintendo. Den ble første gang introdusert i 3. generasjon. Den er av typene insekt og spøkelse.
Asiatouren i landeveissykling 2015
* Etapperitt: 2.HC, 2.1 og 2.2 * Endagsritt: 1.HC, 1.1 og 1.2
AirTran Airways
Det opprinnelige AirTran ble opprettet som et lite selskap i 1993, da under navnet Conquest Sun Airlines. Selskapet skiftet navn til AirTran etter en overtakelse i 1994. AirTran ble opprettet etter at et annet lavprisflyselskap, ValuJet, kjøpte det opp i 1997. Selv om det var ValuJet som var oppkjøperen, gikk det fusjonerte selskapet under navnet AirTran siden navnet ValuJet var blitt en belastning etter en katastrofal flystyrt (ValuJet rute 592) i Florida 11. mai 1996.
Irmelin Sandman Lilius
Rut Irmelin Sandman Lilius (født 14. juni 1936 i Helsingfors) er en finlandssvensk forfatter, særlig av barne- og ungdomsbøker.
Siberia
Siberia støtte sammen med Pangæa i Perm. I dag er det en del av det Eurasiske superkontinentet.
Ster ZLM Toer
Vinnere
• 1996  Tyler Hamilton
• 1993  Servais Knaven
• 1990  John den Braber
• 1988  Arno Ottevanger
Vena jugularis interna
Øverst ligger den over halsmuskelen Rectus capitis lateralis, bak arteria carotis interna og nervene som går gjennom foramen jugulare. Lenger ned ligger venen og arterien i samme plan. Nervus glossopharyngeus og nervus hypoglossus passerer forover mellom arterien og venen. Nervus vagus passerer nedover mellom og bak venen og arterien i samme fasciarommet (Vagina carotica fasciae cervicalis). Nervus accessorius passerer fra overflaten på skrå nedover og bakover til baksiden av venen.
Qasigiannguit kommune
Qasigiannguit kommune er en tidligere kommune på vestkysten av Grønland. Den er nå en del av Qaasuitsup kommune
Byer og bygder
Qasigiannguit kalles også for «Diskobuktens Perle». Bygden Ikamiut ligger ca. 36 km sydøst for Qasigiannguit.
Pumpekraftverk
Pumpekraftverk er et vannkraftverk som i perioder når det er overskuddskraft på nettet, driver elektromotorer som pumper vannet tilbake i magasinene. Dette blir da som store batterier. Pumping tilbake til magasinet krever litt mer energi enn vannet produserer i kraftverket slik at prisdifferansen må dekke dette tapet for at det skal lønne seg.
I Norge
Noen pumpekraftverk i Norge:
Leonora Christina Ulfeldt
På flukt
De bodde i perioden 1655-57 på slottet Barth i Pommern. Leonora Christine reiste i 1656 til Danmark for å søke forsoning med Frederik III, men ble stoppet i Korsør og utvist.
Grunnkretser i Berlevåg kommune
Grunnkretser i Berlevåg kommune er delområder og grunnkretser som seksjonerer Berlevåg kommune, Finnmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.